**projektas**

**reg. Nr. T-258**

**2.9. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Nemokamo vaikų** maitinimo ugdymo įstaigose gamybos kaštams padengti iš savivaLDYBĖS BIUDŽETO ĮKAINIO PATVIRTINIMO

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 10 punktu, 16 straipsnio 4 dalimi, 18 straipsnio 1 dalimi, Pasvalio rajono savivaldybės taryba nusprendžia:

1. Patvirtinti įkainį nemokamo vaikų maitinimo gamybos kaštams padengti iš Pasvalio rajono savivaldybės biudžeto:

1.1. Už vaikų, ugdomų pagal ikimokyklinio ir priešmokyklinio ugdymo programas, maitinimo gamybos kaštams padengti (kompensuoti) pagal paslaugų teikimo sutartyje numatytą įkainį, bet ne didesnį kaip 0,60 Eur už vieno vaiko maitinimą per dieną.

1.2. Už bendrojo ugdymo mokyklų, turinčių ugdymo skyrius, esančius kitoje vietovėje rajono teritorijoje, mokinių maitinimo paslaugą (maisto ruošimas ir (ar) jo pristatymas), maitinimo gamybos kaštams padengti (kompensuoti) pagal paslaugų teikimo sutartyje numatytą įkainį, bet ne didesnį kaip 0,90 Eur už kiekvieną mokinį per dieną.

2. Pripažinti netekusiu galios Pasvalio rajono savivaldybės tarybos 2020 m. liepos 15 d. sprendimą Nr. T1-140 ,,Dėl nemokamo vaikų maitinimo ugdymo įstaigose gamybos kaštams padengti iš Savivaldybės biudžeto įkainio patvirtinimo“.

3. Nustatyti, kad sprendimas:

3.1. įsigalioja 2023 m. sausio 1 d.;

3.2. skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt.

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vyriausiasis specialistas

R. Savickas

Suderinta DVS Nr. RTS-279

Pasvalio rajono savivaldybės tarybai

**AIŠKINAMASIS RAŠTAS**

**DĖL Nemokamo vaikų** maitinimo ugdymo įstaigose gamybos kaštams padengti iš savivaLDYBĖS BIUDŽETO ĮKAINIO PATVIRTINIMO

 2022 m. gruodžio 5 d.

Pasvalys

1. **Sprendimo projekto rengimo pagrindas.**

Dėl įkainio padidinimo nemokamo vaikų maitinimo gamybos kaštams padengti iš Pasvalio rajono savivaldybės biudžeto kreipėsi Pasvalio ,,Riešuto“ mokykla, Pasvalio Svalios progimnazija. Kitos rajono ugdymo įstaigos savo pasiūlymus pateikė elektroniniu paštu. Tuo vadovaujantis ir buvo parengtas sprendimo projektas.

1. **Sprendimo projekto tikslai ir uždaviniai.**

Padidėjus gamybos kaštams (elektros, vandens, šildymo kainoms, darbuotojų darbo užmokesčiui bei kitoms paslaugoms ir prekėms), reikia padidinti įkainį nemokamo vaikų maitinimo gamybos kaštams padengti.

 Už vaikų, ugdomų pagal ikimokyklinio ir priešmokyklinio ugdymo programas, maitinimo gamybos kaštams padengti (kompensuoti) buvo patvirtintas 0,30 Eur už vieno vaiko maitinimą per dieną įkainis. Siūloma padidinti iki 0,60 Eur.

 Už bendrojo ugdymo mokyklų, turinčių ugdymo skyrius, esančius kitoje vietovėje rajono teritorijoje, mokinių maitinimo paslaugą (maisto ruošimas ir (ar) jo pristatymas), maitinimo gamybos kaštams padengti (kompensuoti) buvo patvirtintas 0,60 Eur už vieno mokinio maitinimą per dieną įkainis. Siūloma padidinti iki 0,90 Eur.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

**4. Skaičiavimai, išlaidų sąmatos, finansavimo šaltiniai**.

Savivaldybės biudžeto lėšos.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Nevertinama.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Švietimo ir sporto skyrius. Atsakingas R. Savickas.

Vyriausiasis specialistas Rimantas Savickas